Praktiserende læger i Nordjylland er stadig en mangelvare, og med en gennemsnitsalder for læger på 57 år, er  udsigten ikke for god. Derfor vil regionen give lægerne bedre muligheder for at slå sig ned i landsdelen. Region Nordjylland vil selv bygge lægehuse. Det er p.t. kun Sundhedsministeriet, der kan bestemme, hvor opførslerne skal finde sted. Regionen vil selv være en del af den proces, og har derfor henvendt sig til regeringen for en lovændring. - Vi savner muligheden for at få lov til at bygge læge- eller behandlerhuse, som lægerne og andre faggrupper kan leje sig ind i, siger regionsrådsformand Ulla Astman til Jyllands-Posten. Ulla Astman vurderer, at det vil koste bygninger for omkring 300 millioner kroner at afhjælpe lægemanglen. Regionens ønske om selv at kunne finansiere byggerier skyldes, at den mulighed blev frataget, da amtet blev til region.

Opsummering:
Sundhedsministeren skal gennemføre en lovændring, hvis lægemanglen skal løses, mener regionen.